20. ΑΠΟΦΑΣΙΣ ΥΠΟΥΡΓΟΥ ΓΕΩΡΓΙΑΣ Αριθ. 44675/1282 της 24 Φεβρ./20  Μαρτ. 1962 (ΦΕΚ Β΄ 95) Περί της λειτουργίας της παρά τω Υπουργείω Γεωργίας Ειδικής Γνωμοδοτικής Επιτροπής Επιλογής Γεωπόνων ως βοηθών Εμπορικών Συμβούλων και Ακολούθων, του τρόπου κρίσεως των Γεωπόνων τούτων κλπ. Έχοντες υπ’ όψει: 1.Την παρ. 4 της υπ’ αριθ. 20/26.1.59 Πράξεως του Υπουργικού Συμβουλίου ως εκυρώθη και ετροποποιήθη δια του άρθρ. 16 του Ν.Δ. 3999/59 «περί ελέγχου του Εξαγωγικού Εμπορίου και άλλων τινών διατάξεων». 2.Το άρθρ. 15 του Νόμ.4035/60 «περί μέτρων επεκτάσεως και βελτιώσεως των δενδροκηπευτικών καλλιεργειών και άλλων τινών διατάξεων». 3.Τα άρθρ. 7, 13 παρ. 13β, 125, 126 και 138 του υπ’ αριθ. 4/1961 Β.Δ/τος «περί Οργανισμού του Υπουργείου Γεωργίας», και 4.Σχετικήν εισήγησιν των παρ’ ημίν Διευθύνσεων Γεωργοοικονομικών Μελετών και Προγραμματισμού και Δενδροκομικής Κηπευτικής και Αμπελουργικής Παραγωγής και Προστασίας ταύτης, αποφασίζομεν: Καθορίζομεν τα της λειτουργίας της παρά τω Υπουργείω Γεωργίας Ειδικής Γνωμοδοτικής Επιτροπής Επιλογής Γεωπόνων ως βοηθών Εμπορικών Συμβούλων και Ακολούθων, τα του τρόπου επιλογής των ως είρηται γεωπόνων και τας αναγκαίας προς εκτέλεσιν της διατάξεως του άρθρ. 15 του άνω Νόμ. 4035/60 λεπτομερείας ως έπεται: Λειτουργία Επιτροπής Άρθρ.1.-1.Ο Πρόεδρος ή, εν κωλύματι ή απουσία αυτού, ο αναπληρωτής του συγκαλεί τα μέλη της επιτροπής εις συνεδρίασιν δι’ εγγράφου προσκλήσεως αναγραφούσης τα συζητητέα θέματα, ήτις και διανέμεται οκτώ τουλάχιστον ημέρας προ της δια ταύτης οριζομένης ημέρας συνεδριάσεως. Εάν μέλος της Επιτροπής λόγω κωλύματος δεν δύναται να μετάσχη της συνεδριάσεως υποχρεούται να ειδοποιήση εγκαίρως περί τούτου τον Πρόεδρον της Επιτροπής και τον νόμιμον αναπληρωτήν του όπως παραστή αντ’ αυτού. 2.Εισηγητής των θεμάτων εις την Επιτροπήν ορίζεται ο Διευθυντής της Δ/νσεως Γεωργοοικονομικών Μελετών και Προγρ/σμού του Υπουργείου Γεωργίας ή μετέχων της επιτροπής νόμιμος αυτού αναπληρωτής. 3.Γραμματεύς της Επιτροπής όστις επιμελείται και της τηρήσεως των βιβλίων και της αλληλογραφίας της Επιτροπής ορίζεται δι’ αποφάσεως του Υπουργού Γεωργίας υπάλληλος του Κλάδου Α1 Γεωπονικού της Δ/νσεως Γεωργοοικονομικών Μελετών και Προγραμματισμού του Υπ. Γεωργίας. 4.Η Επιτροπή συνεδριάζει νομίμως εφ’ εκάστου θέματος εφ’ όσον τα παρόντα μέλη είναι πλείονα των απόντων και αποφασίζει κατά πλειοψηφίαν των παρόντων δι’ ητιολογημένης αποφάσεως επικρατούσης εν ισοψηφία της ψήφου του Προέδρου. Συζήτησις και λήψις αποφάσεων επί θεμάτων μη αναγεγραμμένων εν τη προσκλήσει επιτρέπεται κατόπιν αποφάσεως της πλειοψηφίας της επιτροπής. 5.Των συνεδριάσεων της Επιτροπής τηρούνται πρακτικά εις τα οποία καταχωρούνται η χρονολογία και ο αύξων αριθμός της συνεδριάσεως, τα ονόματα και η ιδιότης των παρισταμένων μελών και του γραμματέως, τα συζητητέα θέματα, αι γενόμεναι εφ’ εκάστου τούτων εισηγήσεις και αι ληφθείσα αποφάσεις ή γμωμοδοτήσεις. Η γνώμη των τυχόν μειοψηφούντων μελών καταχωρείται εις τα πρακτικά. 6.Εν αρχή εκάστης συνεδριάσεως αναγιγνώσκονται υπό του Γραμματέως τα πρακτικά της προηγουμένης συνεδριάσεως, άτινα και επικυρούνται υπογραφόμενα παρ’ απάντων των μελών και του Γραμματέως. Εν περιπτώσει επειγούσης ανάγκης, βεβαιουμένης υπό του Συμβουλίου, επιτρέπεται η κατά το τέλος εκάστης συνεδριάσεως επικύρωσις των πρακτικών αυτής. 7.Παρά τη Επιτροπή τηρούνται: α) Βιβλίον Πρακτικών συνεδριάσεων β) Βιβλίον Πρωτοκόλλου Αλληλογραφίας. Έργον της Επιτροπής Άρθρ.2.-Το έργον της επιτροπής αναλύεται ειδικώτερον: α)Εις την γνωμοδότησιν επί της επιλογής των καταλληλοτέρων προς πλήρωσιν, δια τοποθετήσεως ή και δι’ αποσπάσεως επί μίαν τριετίαν, θέσεων Γεωπόνων-Βοηθών Εμπορικών Συμβούλων ή Ακολούθων, ή την γνωμοδότησιν δια την επί εν έτος απόσπασιν εις τας κενάς ως άνω θέσεις των εκ των υποψηφίων συγκεντρούντων τα επικρατέστερα ουσιαστικά προσόντα. β)Εις την γνωμοδότησιν, εν όψει των υπό του Αρχηγού της οικείας διπλωματικής Αποστολής υποβαλλομένων εξαμηνιαίων εκθέσεων εν σχέσει με την καθόλου δραστηριότητα το ήθος και την υπηρεσιακήν επάρκειαν των Γεωπόνων-Βοηθών Εμπορικών Συμβούλων και Ακολούθων ή ειδικών λόγω εκτιμωμένων παρ’ αυτής, δια την οριστικήν τοποθέτησιν ή την παράτασιν της αποσπάσεως μέχρι τριών ετών ή δια την ανάκλησιν των αποσπασθέντων εις θέσεις Γεωπόνων βοηθών Εμπορικών Συμβούλων και Ακολούθων και γ)Εις την γνωμοδότησιν επί παντός συναφούς θέματος παραπεμπομένου εις την επιτροπήν παρά του Υπουργού Γεωργίας. (Αντί για τις σελ. 264,03-264,06) Σελ. 264,03(α) Τεύχος ΣΤ92-Σελ. 15 - 722 Οργάνωση εξωτερικού εμπορίου 11.Ζ.β.20 Τρόπος κρίσεως και επιλογής Άρθρ.3.-1.Προκειμένης πληρώσεως, δια τοποθετήσεως ή δι’ αποσπάσεως, θέσεων Γεωπόνων-Βοηθών Εμπορικών Συμβούλων και Ακολούθων, δημοσιεύεται σχετική προκήρυξις του Υπουργού Γεωργίας προς υποβολήν αιτήσεων υπό των κεκτιμένων τα υπό του άρθρ. 15 παρ. 3 του Νόμ. 4035/60 και του άρθρ. 113 παρ. 13β του υπ’ αριθμ. 4/61 Β.Δ/τος «περί Οργανισμού του Υπουργείου Γεωργίας» τυπικά και ουσιαστικά προσόντα, όπως υποβάλωσιν εις την Δ/νσιν Διοικητικού εντός τακτής προθεσμίας σχετικήν αίτησιν μετά των τυχόν υπαρχόντων αποδεικτικών δια τα εν ταύτη επικαλούμενα παρ’ αυτών ουσιαστικά προσόντα. Η δημοσίευσις της προκηρύξεως ενεργείται τριάκοντα τουλάχιστον ημέρας προ της λήξεως της εν αυτή τασσομένης προθεσμίας δια την υποβολήν αιτήσεων δι’ ανακοινώσεως προς απάσας τας Γεωργικάς αρχάς δι’ εγκυκλίου του Υπ. Γεωργίας. 2.Εν τη προμνησθείση προκηρύξει αναφέρεται και η έδρα και περιφέρεια των προς πλήρωσιν θέσεων Γεωπόνων Βοηθών-Εμπορικών Συμβούλων και Ακολούθων. 3.Εντός 6ημέρου από της λήξεως της εν τη προκηρύξει προθεσμίας αι υποβληθησόμεναι αιτήσεις καταχωρούνται εις καταρτιζόμενον μερίμνη της Διευθύνσεως Διοικητικού του Υπουργείου πίνακα υποψηφίων εις ους και εν ειδική στήλη αναγράφεται αν ούτοι κέκτηνται τα κατά Νόμον απαιτούμενα τυπικά δι’ εκάστην θέσιν προσόντα. Ο πίναξ ούτος μεθ’ απάντων των σχετικών δικαιολογητικών ως και των παρά τη Δ/νσει ταύτη τηρουμένων ατομικών φακέλλων των υποψηφίων γεωπόνων διαβιβάζεται δια τα περαιτέρω εις τον Πρόεδρον της αρμοδίας ειδικής Γνωμοδοτικής Επιτροπής. 4.Δι’ αποφάσεως του Προέδρου της εν λόγω Επιτροπής οι υποψήφιοι καλούνται εντός τακτής ημερομηνίας δια την εξέτασιν εις μίαν των ξένων γλωσσών Αγγλικής ή Γερμανικής ή Γαλλικής ή Ιταλικής ή και της γλώσσης της χώρας δι’ ήν προορίζονται να τοποθετηθούν ή και αποσπασθούν, κατά τα δι’ αποφάσεως ημών ορισθησόμενα. Υποψήφιος μη προσελθών την ορισθείσαν ημέραν προς εξέτασιν εις τας ξένας γλώσσας αποκλείεται της περαιτέρω κρίσεως. Δια της ιδίας αποφάσεως ορίζονται και οι εξετασταί των ξένων γλωσσών. Τα αποτελέσματα των εις τας ξένας γλώσσας εξετάσεων παραπέμπονται εις τον Πρόδρον της Ειδικής Γνωμοδοτικής Επιτροπής Επιλογής. 5.Ο Πρόεδρος της Επιτροπής, εν όψει των εν ταις προηγουμέναις παρ. 3 και 4 στοιχείων, προβαίνει εις την σύγκλησιν των Μελών της Επιτροπής εις συνεδρίασιν, κατά τα εν άρθρ. 1 της παρούσης καθοριζόμενα. Σελ. 264,04(α) Τεύχος ΣΤ92-Σελ. 16 6.Η επιτροπή μετ’ εξέτασιν των φακέλλων, των υποβαλλομένων δικαιολογητικών και των αποτελεσμάτων επιτυχίας των υποψηφίων εις τας ξένας γλώσσας και αντικειμενικήν εκτίμησιν του ήθους και της καθόλου υπηρεσιακής δράσεως αυτών, της γενικωτέρας παρ’ αυτών γνώσεως της καταστάσεως της Ελληνικής Γεωργίας, της πείρας των εις ζητήματα απτόμενα της διεθνούς συνεργασίας και των βάσει των κειμένων διατάξεων αρμοδιοτήτων των γεωπόνων βοηθών Εμπορικών Συμβούλων και Ακολούθων, ως και των λοιπών ουσιαστικών προσόντων, γνωμοδοτεί, δι’ ητιολογημένης κρίσεως, περί των εκ των υποψηφίων κρινομένων καταλλήλων προς τοποθέτησιν ή απόσπασιν εις θέσεις γεωπόνων-βοηθών Εμπορικών Συμβούλων και Ακολούθων, υποδεικνύουσα και την χώραν δι’ ην κρίνονται κατάλληλοι ούτοι. 7.Η εν τη προηγουμένη παραγράφω γνωμοδότησις της επιτροπής διαβιβάζεται εις την Δ/νσιν Διοικητικού του Υπουργείου μεθ’ απάντων των δικαιολογητικών των υποψηφίων, ήτις μεριμνά δια την κατά νόμον έκδοσιν κοινής αποφάσεως των Υπουργών Γεωργίας και Εμπορίου προς τοποθέτησιν ή απόσπασιν των επιλεγέντων και δια τας ας προεκρίθησαν ούτοι θέσεις και χώρας. 8.Εφ’ όσον η Επιτροπή ήθελε κρίνει καταλλήλους προς τοποθέτησιν ή απόσπασιν εις τας προς πλήρωσιν προκηρυχθείσας θέσεις πλείονας υποψηφίους γνωματεύει δι’ αριθμόν υποψηφίων μέχρι του διπλασίου των υπό πλήρωσιν θέσεων. Εις την περίπτωσιν ταύτην περί των εκ τούτων τοποθετηθησομένων αποφασίζει ο Υπουργός της Γεωργίας. 